[image: image1.png]



REPUBLIKA HRVATSKA

SPLITSKO-DALMATINSKA ŽUPANIJA

[image: image2.jpg]



G R A D   S I NJ

GRADSKO VIJEĆE
Klasa: 061-01/12-01/2 
Ur.broj: 2175/01-01-12-1  
Sinj,   06. lipnja 2012. godine

Predmet:  Dodjela javnih priznanja Grada Sinja –poziv

                  na davanje inicijativa za 2012. godinu.-

           Pozivaju se vijećnici Gradskog vijeća, radna tijela Gradskog vijeća, Gradonačelnik Grada Sinja, pravne osobe, ustanove, udruge građana, vijeća mjesnih odbora i građani koji imaju prebivalište na području Grada Sinja, na podnošenje inicijativa za dodjelu javnih priznanja Grada Sinja za 2012. godinu. 
           Inicijative za dodjelu  javnih priznanja Grada Sinja, u pisanom obliku s obrazloženjem,  podnose se Odboru za javna priznanja, Dragašev prolaz 10,   do 15. srpnja 2012. godine, a inicijative podnesene nakon tog roka ne mogu se razmatrati.
           Odluku o dodjeli javnih priznanja Grada Sinja donosi Gradsko vijeće Grada Sinja isključivo u odnosu na prijedlog Odbora za javna priznanja. 
            Odlukom o javnim priznanjima Grada Sinja ( „Službeni glasnik Grada Sinja“  br. 6/02) kao javna priznanja Grada Sinja utvrđeni su:

1. Proglašenje počasnim građaninom Grada Sinja,

2. Nagrada Grada Sinja.

            Sukladno članku 3. navedene Odluke o  javnim priznanjima, Gradsko vijeće Grada Sinja može proglasiti počasnim građaninom Grada Sinja građane Republike Hrvatske i drugih država, koji su se istakli naročitim zaslugama za Grad Sinj.

            Člankom 4. Odluke propisano je da je Nagrada Grada Sinja posebno društveno priznanje koje se dodjeljuje fizičkim i pravnim osobama za naročite uspjehe na svim područjima gospodarskog i društvenog života od značaja za Grad Sinj, kao:

1. Nagrada za životno djelo,

2. Osobna nagrada,

3. Kolektivna nagrada.

             Nagrada za životno djelo dodjeljuje se osobama koje su svojim dugogodišnjim radom ili određenim djelom dali izuzetan doprinos na području gospodarskog ili društvenog života od posebnog značaja za Grad  Sinj. 

             Osobna nagrada dodjeljuje se fizičkim osobama, a Kolektivna nagrada poduzećima, ustanovama, udrugama građana i drugim pravnim osobama za njihov doprinos na jednom ili više  područja gospodarskog ili društvenog života, u pravilu za razdoblje između dvaju rokova za podnošenje inicijativa za dodjelu  javnih priznanja.

             Gradsko vijeće Grada Sinja može svake godine dodijeliti  najviše jednu nagradu za životno djelo, tri osobne nagrade, dvije kolektivne nagrade i proglasiti jednu osobu počasnim građaninom Grada Sinja.

             Mole se podnositelji inicijativa za dodjelu javnih priznanja Grada Sinja da svoje inicijative obrazlože,  po mogućnosti  i dokumentiraju, a sve u cilju donošenja Odluke o dodjeli javnih priznanja Grada Sinja kojom će javna priznanja Grada Sinja biti dodijeljena najistaknutijim fizičkim i pravnim osobama za naročite uspjehe na svim područjima gospodarskog i društvenog života.

